Dayah Bakar

Nur Hidayah Abu Bakar (lahir 30 Ogos 1989) ialah seorang pengacara, penyanyi, penyampai radio, model dan penulis lirik wanita Malaysia. Kerjayanya bermula selepas menjadi salah seorang peserta Projek 3R di TV3.

Kerjaya
Dayah mula menceburi bidang pengacaraan apabila menyertai program realiti Projek 3R yang turut disertai oleh Jasmine Suraya Chin, Amirah Azmi dan Yvonne Lee pada 2013, seterusnya terpilih sebagai hos baharu program 3R bersama-sama Amirah dan Yvonne daripada 12 finalis dari Projek 3R.

Beliau juga pernah menjadi penyampai radio untuk stesen iM4U FM pada tahun 2014. Dayah turut memiliki perniagaan hijab sendiri iaitu Modesty by Dayah Bakar.

Pada 2016, Dayah telah menandatangani kontrak dengan syarikat rakaman, Hikayat Records. Pada tahun yang sama, Dayah ada mengeluarkan lagu single bertajuk "Lebih Dari Terindah" duet bersama Nomad. Dayah turut pernah menulis lirik untuk beberapa artis tempatan seperti Lena AF9 dan juga Caprice.

Bermula 9 Mac 2018, beliau menjadi salah seorang dari 8 hos bersama di rancangan bual bicara TV3, Borak Kopitiam, yang disiarkan setiap Jumaat hingga Ahad bermula dari 7:00 hingga 9:00 pagi.

Kehidupan peribadi 
Dayah merupakan anak bongsu daripada lima beradik. Pada 28 November 2017, beliau telah mengikat tali pertunangan dengan jiran zaman kanak-kanaknya, Kapten Hanif Hamidi.

Pada 29 Jun 2018, Dayah dan Kapten Hanif telah melangsungkan perkahwinan. Pasangan itu telah dinikahkan oleh bapa pengantin perempuan di 9Kedondong, Ampang Hilir, Kuala Lumpur.

Filemografi

Televisyen

Radiografi

Radio

Diskografi

Rujukan

Pautan luar 
 
 

Kelahiran 1989
Orang dari Kuala Lumpur
Orang hidup
Orang Malaysia berketurunan Melayu
Muslim Malaysia
Pengacara televisyen Malaysia
Penyanyi wanita Malaysia
Penulis lirik Malaysia
Peragawati Malaysia
Usahawan Malaysia
Penyampai radio Malaysia
Alumni Universiti Islam Antarabangsa Malaysia